McQ
McQ je američki kriminalistički film snimljen 1974. godine u režiji Johna Sturgesa. Naslovni protagonist, čiji lik tumači John Wayne, je detektiv u policiji Seattlea čijih nekoliko kolega u jednom danu bude likvidirano na ulici. Radnja prikazuje kako on započinje istragu uvjeren da se iza svega krije gradski narkobos (čiji lik tumači Al Lettieri), ali kako ga u tome sputavaju njegovi pretpostavljeni, te je zbog svega odlučan istragu nastaviti i na svoju ruku.

Wayne je odlučio nastupiti u filmu, shvativši ulogu kao novu priliku nakon što je, na svoje naknadno žaljenje, odbio glavnu ulogu u Prljavom Harryju. Režiser Sturges, koji je, kao i Wayne, reputaciju bio izgradio na vesternima, je, pak, kao uzor za film uzeo Bullitt; za mjesto radnje je namjerno uzet Seattle, kako ne bi sličio na te filmove smještene u San Francisco. Film je dočekan sa određenom skepsom; dio kritičara je smatrao da se ostarjeli Wayne nije najbolje snašao u modernom policijskom filmu, a dio da ga je smatrao presporim. Usprkos svega, Wayne je film smatrao dovoljno uspješnim da se sljedeće godine ponovno okuša u istom žanru kao protagonist filma Brannigan. Dijelu historičara je McQ danas zanimljiv kao jedan od prvih filmova u kojima se pojavljuje zloglasni automatski pištolj MAC-10.

Uloge
John Wayne ... Det. Lt. Lon "McQ" McHugh
Eddie Albert ... Kap. Edward Kosterman
Diana Muldaur ... Lois
Colleen Dewhurst ... Myra
Clu Gulager ... Toms
David Huddleston ... "Pinky" Farrell
Jim Watkins ... J.C.
Al Lettieri ... Manny Santiago
Julie Adams ... Elaine
Roger E. Mosley ... Rosey
William Bryant ... Nar. Stan Boyle
Richard Kelton ... Radikal
Richard Eastham ... Walter Forrester

Izvori

Vanjske veze

 
 

Američki filmovi
Kriminalistički filmovi
Akcije (filmovi)
Dramski filmovi
Policijski filmovi